Túrakód: G515\_01 / Táv.: 15,6 / Frissítve: 2018-02-18

Túranév: Szentes térsége / 15-20 km-es edzőkör #1

Leírás:

15,6 km-es futó „körünk” szinte teljes mértékben szilárd burkolatú talajon *(kerékpárúton, mellékúton)* halad. Ugyanazon azon az útvonalon jutunk a fordulópontig, mint vissza.

A Széchenyi Liget elől startolunk a kerékpárúton.
(A tréningen figyelemmel kell lennünk az útvonal, időnként jelentős kerékpáros forgalmára!)
A bicikli utat és a zöld körút turistajelzést kell követnünk a

451-es út kereszteződéséig, mely a Tisza töltésén található. Közben át kell kelnünk tizenegy útkereszteződésen, melyből kettő a körforgalmaknál, alapos körültekintést igényel! Kocogásunkat idáig a rámpa emelkedője színesíti.

Itt célszerű az útpadkáján, a forgalommal szemben haladva maradni.
A híd járdáján átérve van 60-80 méterünk, hogy a forgalmat figyelemmel kisérve esetleg „lendületből” is átkelhessünk a
451-es főúton, hogy a töltésen Csongrád felé rójuk kilométereinket tovább. Rövid szakasz megtételét követően, még a vasútátjáró előtt balra, a régi főútra kell kanyarodnunk, hogy itt már árnyas helyen futva érjük el a kerékpárút elejénél lévő fordulónkat.

Visszafelé, már a befutott nyomvonalat követve érünk kiindulási pontunkra.

Feldolgozták: Vukovich Sándor (Vuki), 

*Tapasztalataidat, élményeidet őrömmel fogadjuk!
(Fotó és videó anyagokat is várunk.)*